“ช่อง 3” ขนทัพคนข่าวจัดรายการพิเศษ “เลือกตั้งประธานาธิบดีสหรัฐ 2020” 4 พ.ย.นี้
"ช่อง 3" ขนทัพคนข่าวจัดรายการพิเศษ "เลือกตั้งประธานาธิบดีสหรัฐ 2020" 4 พ.ย.นี้
27 ต.ค. 2563

บริษัท บีอีซีเวิลด์ จำกัด (มหาชน) หรือ BEC ระบุว่า ในวันที่ 4 พ.ย. 63 ช่อง 3 จัดทำรายการพิเศษ เลือกตั้งประธานาธิบดีสหรัฐ 2020 (US ELECTION 2020) เพื่อรายงานสถานณ์การเลือกตั้ง และร่วมลุ้นผลการตัดสินตำแหน่งประธานาธิบดีสหรัฐฯ ระหว่าง โดนัลด์ ทรัมป์ และ โจ ไบเดน ต่อเนื่องติดขอบจอ ใครจะอยู่ใครจะไป ติดตามทาง ช่อง 3 ตลอด 1 ชั่วโมงเต็ม
สำหรับรายการพิเศษ เลือกตั้งประธานาธิบดีสหรัฐ 2020 (US ELECTION 2020) ระหว่าง โดนัลด์ ทรัมป์ และ โจ ไบเดน ถือว่าเป็นเหตุการณ์สำคัญที่ได้รับการจับตามองมากที่สุดระดับโลก เพราะการช่วงชิงที่นั่งประธานาธิบดีของประเทศมหาอำนาจ จะส่งผลไปถึงเศรษฐกิจการค้าระดับนานาชาติที่ทุกพื้นที่ทั่วโลกต้องเตรียมปรับตัวพร้อมรับมือกับนโยบายใหม่ๆที่จะเกิดขึ้นหลังการเลือกตั้ง 
ทั้งนี้ ช่อง 3 จึงจัดทำรายการพิเศษเพื่อรายงานความเคลื่อนไหวเกาะติดสถานการณ์ในวันประกาศผล ผ่านระบบเทคโนโลยีที่ทันสมัยให้เข้าถึงบรรยากาศและเหตุการณ์ต่างๆ ในทุกขั้นตอน ดำเนินรายการโดยผู้ประกาศข่าวช่อง 3 อรชุน รินทรวิฑูรย์, นวนันท์ บำรุงพฤกษ์, ชลพรรษา นารูลา รายงานสดจากสถานฑูตสหรัฐอเมริกาโดย ศมจรรย์ จรุงวัฒน์ มาร่วมลุ้นการประกาศผลตำแหน่งประธานาธิบดีสหรัฐฯว่าจะเป็น ทรัมป์ หรือ ไบเดน ในวันเลือกตั้ง 4 พฤศจิกายน เวลา 10.30 น.ทางช่อง 3 กด 33 ใน US ELECTION 2020 ทางช่อง 3 กด 33
ติดตามเกาะติดสถานการณ์การเลือกตั้งประธานาธิบดีสหรัฐอเมริกาก่อนวันเลือกตั้ง เพื่ออัพเดทเหตุการณ์ที่เกิดขึ้นระหว่างวัน ใน US ELECTION 2020 ทุกช่วงในรายการข่าว ตั้งแต่วันที่ 26 ตุลาคม 2563 เป็นต้นไป และ เว็บไซต์ Ch3ThailandNews / แพลตฟอร์ม CH3 + (ซีเอชสามพลัส) Ch3thailand และ Facebook Ch3thailand
